stanford-oval/wikipedia huggingface dataset:
โรงเรียนเสนาธิการทหารอากาศ
ประวัติ

เมื่อปี พ.ศ. 2472 กองทัพอากาศในขณะยังมีฐานะเป็นเพียงกรมอากาศยานได้พิจารณาเห็นความจำเป็นว่าควรจะเปิดโรงเรียนสำหรับการศึกษาชั้นสูงของนายทหารนักบิน โดยมีนายทหารที่สำเร็จการศึกษามาจากโรงเรียนการบินชั้นสูง (Air Tactical School) ของอเมริกัน 3 ท่าน กับนายทหารผู้ใหญ่อีกเป็นจำนวนหนึ่งดำเนินการ ดังนั้นในปี พ.ศ. 2475 กองทัพอากาศจึงได้จัดตั้ง "โรงเรียนการบินชั้นสูง" ขึ้น มีนายทหารเข้ารับการศึกษาเรียกว่า "นายทหารฝึกหัดราชการ" จำนวน 10 คน แต่โรงเรียนการบินชั้นสูงนี้เปิดให้การศึกษาได้เพียง 1 ปีก็ต้องยุติการดำเนินการลง เนื่องจากประสบกับปัญหาทางการเมือง และเศรษฐกิจที่ไม่เอื้ออำนวย
ในปี พ.ศ. 2479 พลอากาศโท หลวงเทวฤทธิ์ พันลึก ผู้บัญชาการทหารอากาศในขณะนั้น ได้คัดเลือกนายทหารส่งไปศึกษา ณ โรงเรียนเสนาธิการทหารอากาศต่างประเทศ คือ นาวาอากาศโท ทวี จุลละทรัพย์ นาวาอากาศโท หะริน หงสกุล นาวาอากาศตรี สวัสดิ์ โพธิ์วิหค และ นาวาอากาศตรี ละเอิบ ปิ่นสุวรรณ์ พร้อมกันนั้นก็ได้จัดส่งนายทหารไปเข้ารับการศึกษาในโรงเรียนเสนาธิการทหารบกเพื่อให้บุคลากรเหล่านี้กลับมาเป็นกำลังหลักในการก่อตั้งโรงเรียนเสนาธิการอากาศต่อไป
ระหว่างที่กองทัพอากาศยังไม่สามารถก่อตั้งโรงเรียนเสนาธิการทหารอากาศ ได้นั้น ได้ให้การศึกษาแก่นายทหารของโรงเรียนการบินชั้นสูงยังคงดำเนินต่อไป ในปี พ.ศ. 2481 กองทัพอากาศได้ปรับปรุงหลักสูตรของโรงเรียนการบินชั้นสูงเดิมให้เหมาะสมกับกาลสมัย และเปิดการศึกษาขึ้นอีก เรียกว่า "โรงเรียนเพิ่มวิชานายทหารอากาศ" มีนายทหารเข้ารับการศึกษาจำนวน 15 คน แต่ก็ต้องประสบปัญหาทำให้ไม่อาจเปิดการสอนในปีที่ 2 ได้ เนื่องจากกองทัพอากาศก็ต้องปฏิบัติราชการสนามหลายครั้ง ไม่มีนายทหารพอที่จะมาดำเนินการในโรงเรียนการบินชั้นสูงอีกต่อไป
จนกระทั่งในปี พ.ศ. 2490 กองทัพอากาศได้เปิดหลักสูตร "โรงเรียนนายทหารนักบิน" ขึ้นมีระยะเวลาการศึกษา 1 ปี หลังจากที่โรงเรียนนายทหารนักบินเปิดดำเนินได้ 1 ปี กองทัพอากาศได้พิจารณาแล้วเห็นว่ามีนายทหารที่สำเร็จการศึกษามาจากโรงเรียนเสนาธิการทหารอากาศ ฯ ต่างประเทศ และนายทหารที่สำเร็จการศึกษาจากโรงเรียนเสนาธิการทหารบกจำนวนหนึ่ง ซึ่งเพียงพอที่จะตั้งโรงเรียนเสนาธิการทหารอากาศได้ จึงได้เริ่มก่อตั้งโรงเรียนเสนาธิการทหารอากาศ ขึ้น
กองทัพอากาศได้ก่อตั้งโรงเรียนเสนาธิการทหารอากาศขึ้น ณ ที่ตั้งดอนเมือง เมื่อ วันพฤหัสบดี ที่ 2 มิถุนายน พ.ศ. 2492 โดยมีพลอากาศโท หลวงเทวฤทธิ์พันลึก ซึ่งดำรงตำแหน่ง ผู้บัญชาการทหารอากาศในขณะนั้นเป็นผู้ทำพิธีเปิด มีอาคารของกรมยุทธศึกษาทหารอากาศเป็นอาคารเรียน
โปรโตคอลสีฝนของเรา

| --- | --- |
โปรโตคอลสีฝนของเรา
僕らの雨いろプロトコル (Bokura no Ameiro Purotokoru)
แนว: กีฬา (อีสปอร์ต)
สร้างโดย: Team Kitsune
อนิเมะโทรทัศน์
กำกับโดย: Yasutaka Yamamoto (หัวหน้า) Daishi Kato
เขียนบทโดย: Katsuhiko Takayama Yasutaka Yamamoto
ดนตรีโดย: Satoru Kōsaki Monaca
สตูดิโอ: Quad
ถือสิทธิ์โดย: ครันชีโรลล์ SA/SEA มิวส์ คอมมิวนิเคชัน
เครือข่าย: ทีวีอาซาฮิ, เอบีซี, เอ็มอาร์ที, บีเอ็สอาซาฮิ
ฉาย:  8 ตุลาคม พ.ศ. 2566  –  24 ธันวาคม พ.ศ. 2566
ตอน: 12
โพรโทคอลสีฝนของเรา (ญี่ปุ่น: 僕らの雨いろプロトコル; โรมาจิ: Bokura no Ameiro Purotokoru) เป็นซีรีส์อนิเมะโทรทัศน์ดั้งเดิมที่สร้างโดย Team Kitsune ซีรีส์นี้ผลิตโดยสตูดิโอ Quad และกำกับโดย Daishi Kato ออกอากาศตั้งแต่เดือนตุลาคมถึงธันวาคม พ.ศ. 2566
การผลิตและการเปิดตัว

เมื่อวันที่ 8 กรกฎาคม พ.ศ. 2566 TV Asahi ได้ประกาศซีรีส์โทรทัศน์อนิเมะออริจินัลเรื่องใหม่ชื่อ Protocol: Rain หรือที่รู้จักในชื่อ Our Rainy Protocol ซีรีส์นี้ถูกสร้างขึ้นโดยทีม Kitsune และ Animated โดย Quad กำกับโดย Daishi Kato โดยที่ Yasutaka Yamamoto ทำหน้าที่เป็นหัวหน้าผู้กำกับและดูแลบทซีรีส์ที่สร้างจากโครงเรื่องต้นฉบับโดย Kotsukotsu พร้อมด้วย Katsuhiko Takayama, Kanna Hirayama ดัดแปลงการออกแบบตัวละครดั้งเดิมของ booota สำหรับแอนิเมชัน และ Satoru Kōsaki และ Monaca  ทำหน้าที่แต่งเพลง ซีรีส์ออกอากาศตั้งแต่วันที่ 8 ตุลาคมถึงวันที่ 24 ธันวาคม พ.ศ. 2566 ทางผังรายการ NUMAnimation ของทีวีอาซาฮิ เพลงเปิดของเรื่องคือ "S9aiR" โดย SennaRin ในขณะที่เพลงปิดคือ "Another Complex" โดย Somei ครันชีโรลล์ได้รับลิขสิทธิ์ฉายซีรีส์นี้นอกภูมิภาคเอเชีย ขณะที่มิวส์ คอมมิวนิเคชันได้รับลิขสิทธิ์ฉายซีรีส์นี้ทั้งในเอเชียใต้และเอเชียตะวันออกเฉียงใต้
| ตอน | ชื่อ  | วันฉายเดิม  |
| --- | --- | --- |
| 1 | "อนาคตที่ถูกทอดทิ้ง -Cold Reboot-" ถอดเสียง: "Akirameta Mirai -Cold Reboot-" (ญี่ปุ่น: あきらめた未来 -Cold Reboot-) | 8 ตุลาคม 2566 (2566-10-08) |
| 2 | "การพบพานที่ถูกเลือก -Multiplexer-" ถอดเสียง: "Eraba Reta Kaigō -Multiplexer-" (ญี่ปุ่น: 選ばれた邂逅 -Multiplexer-) | 15 ตุลาคม 2566 (2566-10-15) |
| 3 | "จุดเริ่มต้นของพวกเรา -Astable Multivibrator-" ถอดเสียง: "Bokura no Hajimar -Astable Multivibrator-" (ญี่ปุ่น: 僕らの始まり -Astable Multivibrator-) | 22 ตุลาคม 2566 (2566-10-22) |
| 4 | "ความปรารถนาที่เชื่อมโยงกัน -3way Handshaking-" ถอดเสียง: "Tsunagaru Negai -3way Handshaking-" (ญี่ปุ่น: 繋がる願い -3way Handshaking-) | 29 ตุลาคม 2566 (2566-10-29) |
| 5 | "Single-Minded Determination -Logic Gate-" ถอดเสียง: "Mayowanai Ketsui -Logic Gate-" (ญี่ปุ่น: 迷わない決意 -Logic Gate-) | 5 พฤศจิกายน 2566 (2566-11-05) |
| 6 | "ความทรงจำที่ไม่หายไป -One Time Programmable ROM-" ถอดเสียง: "Kienai Kioku -One Time Programmable ROM-" (ญี่ปุ่น: 消えない記憶 -One Time Programmable ROM-) | 12 พฤศจิกายน 2566 (2566-11-12) |
| 7 | "ความรู้สึกอันไร้เดียงสา -Solidstate Memory-" ถอดเสียง: "Mukuna Omoi -Solidstate Memory-" (ญี่ปุ่น: 無垢な想い -Solidstate Memory-) | 19 พฤศจิกายน 2566 (2566-11-19) |
| 8 | "ความทรงจำที่ไม่หายไป -Flip Flop-" ถอดเสียง: "เทิร์นนิ่งพอยนต์ -Flip Flop-" (ญี่ปุ่น: ターニングポイント -Flip Flop-) | 26 พฤศจิกายน 2566 (2566-11-26) |
| 9 | "สัญญาณแห่งการพังทลาย -Latch Up-" ถอดเสียง: "Kuzureru Moe (Kizashi) -Latch Up-" (ญี่ปุ่น: 崩れる 萌 -Latch Up-) | 3 ธันวาคม 2566 (2566-12-03) |
| 10 | "ความปรารถนาอันแรงกล้า -XOR-" ถอดเสียง: "Yuzurenai Nozomi -XOR-" (ญี่ปุ่น: 譲れない望み -XOR-) | 10 ธันวาคม 2566 (2566-12-10) |
| 11 | "ออล ออร์ นอตติง -Schmitt Trigger-" ถอดเสียง: "Oruo・Ana・Nasshingu -Schmitt Trigger-" (ญี่ปุ่น: オール・オア・ナッシング -Schmitt Trigger-) | 17 ธันวาคม 2566 (2566-12-17) |
| 12 | "คำสัญญา -Protocol-" ถอดเสียง: "Yakusoku -Protocol-" (ญี่ปุ่น: 约束 -Protocol-) | 24 ธันวาคม 2566 (2566-12-24) |
แหล่งข้อมูลอื่น

เว็บไซต์ทางการ (ในภาษาญี่ปุ่น)
โปรโตคอลสีฝนของเรา (อนิเมะ) ที่เครือข่ายข่าวอนิเมะ
การเรียนรู้ค่าแทนลักษณะ

ในสาขาการเรียนรู้ของเครื่อง การเรียนรู้ค่าแทนลักษณะ (feature learning) หรือ การเรียนรู้ตัวแทน (representation learning) คือชุดของเทคนิคสำหรับการเรียนรู้ค่าแทนลักษณะ กล่าวคือ การแปลงข้อมูลดิบให้อยู่ในรูปแบบที่สามารถใช้ในการคำนวณหรือวิเคราะห์ได้อย่างมีประสิทธิภาพโดยอาศัยเทคนิคการเรียนรู้ของเครื่อง วิธีนี้ทำโดยการให้คอมพิวเตอร์เรียนรู้วิธีสกัดเอาค่าลักษณะที่สำคัญให้ ช่วยให้เราไม่จำเป็นต้องมาสกัดหาค่าลักษณะด้วยตัวเอง
งานที่ใช้เทคนิคการเรียนรู้ของเครื่อง เช่น ปัญหาการแบ่งประเภทข้อมูล มักจะต้องใช้ข้อมูลป้อนเข้าที่ประมวลผลได้ง่ายทางคณิตศาสตร์หรือเชิงคำนวณ ภายใต้สมมติฐานนี้ เทคนิคการเรียนรู้ค่าแทนลักษณะจึงได้เกิดขึ้นมาเพื่อช่วยตรงนี้
อย่างไรก็ตาม ข้อมูลในโลกแห่งความเป็นจริง เช่น รูปภาพ วิดีโอ หรือค่าที่ได้จากการวัดด้วยตัวรับรู้ มีความซับซ้อน เยิ่นเย้อ และมีความแปรผันมาก วิธีสกัดเอาลักษณะต่าง ๆ และแสดงออกมาอย่างมีประสิทธิภาพจึงถือเป็นความท้าทายที่สำคัญ การสกัดเอาข้อมูลลักษณะด้วยตนเองแบบดั้งเดิมต้องใช้กำลังคนจำนวนมากและอาศัยความรู้เฉพาะทางอย่างมาก อีกทั้งยังไม่สามารถทำให้แพร่หลายได้ง่าย ดังนั้นจึงมีความจำเป็นที่จะต้องให้การออกแบบโดยรวมของเทคโนโลยีการเรียนรู้ค่าแทนลักษณะมีประสิทธิภาพ ทำได้โดยอัตโนมัติ และง่ายต่อการทำให้แพร่หลาย
การเรียนรู้ค่าแทนลักษณะสามารถแบ่งออกเป็น 2 ประเภท: ได้แก่แบบมีผู้สอน และแบบไม่มีผู้สอน
ในการเรียนรู้ค่าแทนลักษณะแบบมีผู้สอนนั้นจะอาศัยข้อมูลที่มีฉลากกำกับในการเรียนรู้ ตัวอย่างเช่น โครงข่ายประสาทเทียม
ในการเรียนรู้ค่าแทนลักษณะแบบไม่มีผู้สอนจะใช้ข้อมูลที่ไม่มีฉลากกำกับ ตัวอย่างเช่น การวิเคราะห์องค์ประกอบอิสระ ตัวเข้ารหัสอัตโนมัติ การแยกตัวประกอบเมทริกซ์ การแบ่งกลุ่มข้อมูลแบบต่าง ๆ
โยชิกิ ซาซาอิ

นายแพทย์โยชิกิ ซาซาอิ
นายแพทย์โยชิกิ ซาซาอิ (ญี่ปุ่น: 笹井芳樹; โรมาจิ: Sasai Yoshiki; ค.ศ. 1962 – 5 สิงหาคม ค.ศ. 2014 ) เป็นนายแพทย์ชาวญี่ปุ่น เขาเป็นที่รู้จักในฐานะนักวิจัยทางพันธุกรรมในด้านเซลล์เส้นประสาท ประจำศูนย์ "ริเก็น" ในเครือศูนย์พัฒนาด้านชีววิทยา (CDB) ในประเทศญี่ปุ่น ซึ่งประสบความสำเร็จในการทำเซลล์เรตินาแบบสามมิติจากเซลล์ต้นกำเนิดตัวอ่อน และได้รับการรายงานในวารสารวิชาการที่มีชื่อว่า เนเจอร์ ณ วันที่ 7 เมษายน ค.ศ. 2011  ซึ่งเป็นความสำเร็จครั้งแรกของโลก และนายแพทย์ซาซาอิได้กล่าวว่าจะนำมาใช้สำหรับเรตินาของมนุษย์ภายในระยะเวลา 2 ปี
ผลงานสำคัญ

วันที่ 7 เมษายน ค.ศ. 2011 เนเจอร์ ได้รายงานสิ่งที่น่าสนใจต่อทั่วโลกถึงความสำเร็จในการทำให้จอตามองเห็นได้ด้วยเซลล์ต้นกำเนิดตัวอ่อน รวมถึงในวันที่ 14 มิถุนายน ค.ศ. 2012 ได้มีการรายงานว่า เขาและทีมได้พัฒนาวิธีการฟื้นการมองเห็นของบุคคลตาบอด ด้วยการใช้สเต็มเซลล์
ดูเพิ่ม

ต้อหิน
แหล่งข้อมูลอื่น

理化学研究所・器官発生研究グループ เก็บถาวร 2012-03-19 ที่ เวย์แบ็กแมชชีน
ปฏิกิริยาลาซารัส

ปฏิกิริยาลาซารัส
ปฏิกิริยาลาซารัส หรือ อาการแสดงลาซารัส เป็นปฏิกิริยาตอบสนองของร่างกายอย่างหนึ่งซึ่งพบในผู้ป่วยสมองตายหรือก้านสมองตาย แสดงออกมาเป็นลักษณะของการยกแขนขึ้นและปล่อยแขนตกลงในท่ากอดอก (คล้ายกับที่พบในมัมมี่อียิปต์) ได้ชื่อจากนักบุญลาซารัส ซึ่งได้ฟื้นคืนชีพจากพรของพระเยซู ตามเรื่องที่เขียนไว้ในหนังสือพระวรสารนักบุญยอห์น
โรงเรียนคลองขลุงราษฎร์รังสรรค์

| โรงเรียนคลองขลุงราษฎร์รังสรรค์ Khlongkhlung Ratrangsan School |
| --- | --- |

ที่ตั้ง
640 ถนนพหลโยธิน ตำบลคลองขลุง อำเภอคลองขลุง จังหวัดกำแพงเพชร   ประเทศไทย 62120
ข้อมูล
ชื่ออื่น: ค.ส.
ประเภท: โรงเรียนมัธยมศึกษาของรัฐขนาดกลาง
คำขวัญ: ปญฺา นรานํ รตนํ    (ปัญญาประดุจดั่งแก้ว)
สถาปนา: 14 เมษายน พ.ศ. 2514 (53 ปี)
เขตการศึกษา: สำนักงานเขตพื้นที่การศึกษามัธยมศึกษาเขต 41 สำนักงานคณะกรรมการการศึกษาขั้นพื้นฐาน
รหัส: 07620501
ผู้อำนวยการ: นายหาญ หงษ์ยนต์
ระดับปีที่จัดการศึกษา: มัธยมศึกษาปีที่ 1 - 6
สี:   ม่วง -   ขาว
เพลง: เพลงมาร์ชประจำโรงเรียนคลองขลุงราษฎร์รังสรรค์
เว็บไซต์: http://www.kkrs.ac.th/
ต้นไม้ประจำโรงเรียน - ตะแบก
โรงเรียนคลองขลุงราษฎร์รังสรรค์ เป็นโรงเรียนมัธยมศึกษาแบบสหศึกษาขนาดกลาง สังกัดสำนักงานเขตพื้นที่การศึกษามัธยมศึกษาเขต 41 ก่อตั้งในปี พ.ศ. 2514
สัญลักษณ์ประจำโรงเรียน

ปรัชญา : ปญฺา นรานํ รตนํ (ปัญญาประดุจดั่งแก้ว)
คติพจน์ : ความรู้ สามัคคี มีวินัย
วิสัยทัศน์ : เป็นโรงเรียนดี มีคุณธรรม นำความรู้ สู่ความเป็นเลิศตามมาตรฐานสากล บนพื้นฐานปรัชญาเศรษฐกิจพอเพียง
ตราประจำโรงเรียน : อักษรย่อ ค.ส.ในวงกลม เหนืออักษรย่อมีคบเพลิงและรัศมี 19 แฉก ด้านล่างของอักษรย่อเป็นแพรแถบโค้งจารึกชื่อโรงเรียน
สีประจำโรงเรียน : ม่วง-ขาว
ประวัติโรงเรียน

โรงเรียนคลองขลุงราษฎร์รังสรรค์ ได้รับอนุมัติจัดตั้งเมื่อวันที่ 14 เมษายน พ.ศ. 2514 ตั้งอยู่เลขที่ 640 หมู่ที่ 2 ตำบลคลองขลุง อำเภอคลองขลุง จังหวัดกำแพงเพชร บนเนื้อที่ 44 ไร่ 3 งาน 35 ตารางวา พื้นที่เดิมเป็นที่ราบลุ่ม ด้านทิศเหนือติดกับคลองวังหิน ด้านทิศตะวันตกติดกับถนนพหลโยธิน การจัดหาพื้นที่สร้างโรงเรียนนั้น นายโกศินทร์ จารุวัฒน์ ศึกษาธิการอำเภอคลองลุง ร่วมกับ นายเฉลิมชัย เจียรนัยกุลวานิช และประชาชนอำเภอคลองขลุง ร่วมกันบริจาคซื้อที่ดินมอบให้กรมสามัญศึกษา
ในปี พ.ศ. 2515 กรมสามัญศึกษาได้จัดสรรงบประมาณในการก่อสร้างอาคารเรียน 216 จำนวน 4 ห้องเรียน บ้านพักครู 3 หลัง ห้องน้ำ 1 หลัง
ปีการศึกษาแรกรับนักเรียน 2 ห้อง เรียน จำนวน 90 คน ครู-อาจารย์ จำนวน 3 คน เปิดสอนระดับมัธยมศึกษาตอนต้น และในปีการศึกษา 2522 ได้รับอนุมัติให้เปิดสอนในระดับมัธยมศึกษาตอนปลาย
ประวัติโรงเรียน > อาคารและสถานที่ทั้งหมด

อาคารเรียน 3 หลัง
โรงฝึกงาน 3 หลัง
หอประชุม
วิหารพระพุทธรูปประจำโรงเรียน
ศุนย์เรียนรู้พระราชกรณียกิจฯ
สนามฟุตบอล
สนามฟุตซอล
โรงอาหาร
ห้องแนะแนว
บ้านพักครูและนักการภารโรง
ประวัติโรงเรียน > อาคารเรียน

อาคาร 1 [อาคาร 2 ชั้น]
ชั้น 1 : ห้องพักครูสุขศึกษาฯ, ห้องพยาบาล, ห้องเรียนสุขศึกษา, ห้องเรียนภาษาไทย, ห้องพักครูภาษาไทย
ชั้น 2 : ห้องพักครูคณิตศาสตร์, ห้องเรียนคณิตศาสตร์
อาคาร 2 [อาคาร 2 ชั้น]
ชั้น1 : ห้องพักครูวิทยาศาสตร์, ห้องเรียนวิทยาศาสตร์
ชั้น2 : ห้องจริยธรรม, ห้องพักครูสังคมฯ, ธนาคารโรงเรียน, ห้องเรียนสังคมฯ, ห้องอาเซียน
อาคาร 3 [อาคาร 3 ชั้น]
ชั้น 1 : ห้องผู้อำนวยการ, ห้องธุรการ, ห้องการเงินและพัสดุ, ห้องโสตทัศนศึกษา, ห้องสมุดกลาง
ชั้น 2 : ห้องวิชาการ, ห้องทะเบียนและวัดผล, ห้องเกียรติยศ, ห้องเรียนคอมพิวเตอร์, ศูนย์คอมพิวเตอร์, สำนักงานคณะกรรมการนักเรียน
ชั้น 3 : ห้องพักครูภาษาต่างประเทศ, ห้องเรียนภาษาอังกฤษ-ภาษาจีน
โรงฝึกงาน 1
ห้องดนตรี, ห้องงานประดิษฐ์
โรงฝึกงาน 2
ห้องกลุ่มสาระการงานอาชีพฯ, ห้องงานช่าง
โรงฝึกงาน 3
ห้องนาฏศิลป์, ห้องศิลปะ
ผู้อำนวยการโรงเรียนคลองขลุงราษฎร์รังสรรค์

| 0 | 1 | 2 |
| --- | --- | --- |
| ที่ | ชื่อ | ปีที่ดำรงตำแหน่ง |
| 1 | นายวราห์ มุสิกะปาน | พ.ศ. 2514 - 2528 |
| 2 | นายชะอำ มุสิกะพงษ์ | พ.ศ. 2528 - 2537 |
| 3 | นายวีระ เพ็งศิริ | พ.ศ. 2537 - 2542 |
| 4 | นายวิบูลย์ ตัณศลารักษ์ | พ.ศ. 2542 - 2547 |
| 5 | นายธารี ศิริพันธ์ | พ.ศ. 2547 - 2553 |
| 6 | นางกนกรัตน์ คงไทย | พ.ศ. 2554 - 2556 |
| 7 | นายหาญ หงษ์ยนต์ | พ.ศ. 2556 - 2561 |
| 8 | นายมานิตย์ นาคเมือง | ปัจจุบัน |
แหล่งข้อมูลอื่น

เว็บไซต์โรงเรียนคลองขลุงราษฎร์รังสรรค์ เก็บถาวร 2020-08-10 ที่ เวย์แบ็กแมชชีน
โรงเรียนคลองขลุงราษฎร์รังสรรค์ ที่เฟซบุ๊ก
ข้อมูลพื้นฐานโรงเรียนคลองขลุงราษฎร์รังสรรค์ในระบบสารสนเทศเพื่อการศึกษา สำนักงานคณะกรรมการการศึกษาขั้นพื้นฐาน
โยชิโนะ

| โยชิโนะ 吉野町 |
| --- | --- |
เมือง
ย่านโยชิโนะยามะ
   ธง ตรา
ที่ตั้งของโยชิโนะ (เน้นสีเหลือง) ในจังหวัดนาระ
โยชิโนะที่ตั้งในประเทศญี่ปุ่นแสดงแผนที่ประเทศญี่ปุ่นโยชิโนะโยชิโนะ (จังหวัดนาระ)แสดงแผนที่จังหวัดนาระ
พิกัด: 34°24′N 135°51′E﻿ / ﻿34.400°N 135.850°E﻿ / 34.400; 135.850
ประเทศ:  ญี่ปุ่น
ภูมิภาค: คันไซ
จังหวัด:  นาระ
อำเภอ: โยชิโนะ
พื้นที่
 • ทั้งหมด: 95.65 ตร.กม. (36.93 ตร.ไมล์)
ประชากร (1 กุมภาพันธ์ ค.ศ. 2023)
 • ทั้งหมด: 5,768 คน
 • ความหนาแน่น: 60.3 คน/ตร.กม. (156 คน/ตร.ไมล์)
เขตเวลา: UTC+09:00 (เวลามาตรฐานญี่ปุ่น)
ที่อยู่สำนักงาน: 80-1 Ōaza Kamiichi, Yoshino-machi, Yoshino-gun, Nara-ken 639-3192
เว็บไซต์: www.town.yoshino.nara.jp
โยชิโนะ (ญี่ปุ่น: 吉野町; โรมาจิ: Yoshino-chō) เป็นเมืองที่ตั้งอยู่ในอำเภอโยชิโนะ จังหวัดนาระ มีขนาดพื้นที่ทั้งหมด 95.65 ตารางกิโลเมตร (36.93 ตารางไมล์) ณ วันที่ 1 กุมภาพันธ์ ค.ศ. 2023 เมืองนี้มีประชากรประมาณ 5,768 คน และมีความหนาแน่นของประชากร 60.3 คนต่อตารางกิโลเมตร (156 คนต่อตารางไมล์)
ภูมิศาสตร์

เมืองโยชิโนะตั้งอยู่ทางตอนเหนือของอำเภอโยชิโนะ พื้นที่ส่วนใหญ่เป็นภูเขา แต่ส่วนที่อยู่ริมแม่น้ำโยชิโนะมีลักษณะเป็นที่ราบ ซึ่งเป็นที่ตั้งของบ้านเรือนส่วนใหญ่ของเมือง
ภูเขา: ภูเขาโยชิโนะ
แม่น้ำ: แม่น้ำโยชิโนะ
ทะเลสาบ: ทะเลสาบสึบูโระ
พื้นที่ที่เป็นที่รู้จักมากที่สุดในเมืองคือภูเขาโยชิโนะ ซึ่งมีต้นซากูระอยู่จำนวนนับพันต้น มีบทกวีมากมายที่บรรยายเกี่ยวกับสถานที่แห่งนี้โดยนักเขียนชื่อดังหลายคน เช่น ชิโยะ และอูเอจิมะ โอนิตสึระ
ภูมิศาสตร์ > เทศบาลข้างเคียง

จังหวัดนาระ
หมู่บ้านอาซูกะ
นครซากูราอิ
หมู่บ้านฮิงาชิโยชิโนะ
หมู่บ้านคาวากามิ
หมู่บ้านคูโรตากิ
เมืองชิโมอิจิ
เมืองโอโยโดะ
นครอูดะ
โกปาเดลเรย์ รอบชิงชนะเลิศ 2017

โกปาเดลเรย์ รอบชิงชนะเลิศปี 2017 เป็นการแข่งขันฟุตบอลนัดเมื่อวันที่ 27 พฤษภาคม พ.ศ. 2560 (ค.ศ. 2017) เพื่อตัดสินหาผู้ชนะของ โกปาเดลเรย์ ฤดูกาล 2016–17, ถือเป็นครั้งที่ 115 ของ โกปาเดลเรย์.
ครั้งนี้เป็นการลงเล่นระหว่าง บาร์เซโลนา และ อาลาเบส ที่ บีเซนเต กัลเดรอน ใน มาดริด.
ทีมชนะเลิศจะได้เข้ารอบสำหรับ ยูฟ่ายูโรปาลีก ฤดูกาล 2017–18 รอบแบ่งกลุ่ม, เช่นเดียวกับการเผชิญหน้ากับทีมชนะเลิศ ลาลิกา ในซูเปร์โกปาเดเอสปัญญา 2017.
ภูมิหลัง

บาร์เซโลนามีสถิติการลงสนามนัดชิงชนะเลิศที่ผ่านมาทั้งหมด 38 ครั้ง, เป็นรองถึงสองครั้งเท่านั้นต่อ สโมสรฟุตบอลเรอัลมาดริด ที่จำนวน 39 ครั้ง, และมีสถิติได้รับชัยชนะไปถึง 28 ครั้ง. พวกเขาเคยเป็นแชมป์เก่า, ซึ่งพวกเขาเอาชนะ เซบิยา 2–0 หลังต่อเวลาพิเศษ ใน รอบชิงชนะเลิศปีที่ผ่านมา ที่สนาม บีเซนเต กัลเดรอน ในเมือง มาดริด. นี่เป็นการเข้าชิงชนะเลิศครั้งที่สี่ของพวกเขา.
ในขณะเดียวกัน, อาลาเบสได้เข้าร่วมการแข่งขันในนัดชิงชนะเลิศโกปาเดลเรย์ได้เป็นครั้งแรก, และเป็นเมเจอร์ในนัดชิงชนะเลิศครั้งแรกของพวกเขานับตั้งแต่พ่ายแพ้ 5–4 ต่อ ลิเวอร์พูล ใน ยูฟ่าคัพ นัดชิงชนะเลิศ 2001.
เซร์ชี โรเบร์โต และ ลุยส์ ซัวเรซ จะได้รับโทษแบนและไม่ได้ลงเล่นในเกมนัดชิงชนะเลิศสำหรับบาร์เซโลนา, ในขณะที่พวกเขาทั้งคู่โดนไล่ออกในแมตช์รอบรองชนะเลิศเลกที่สองนัดที่พบกับ อัตเลติโกเดมาดริด.
เส้นทางสู่นัดชิงชนะเลิศ

ข้อมูลเพิ่มเติม: โกปาเดลเรย์ ฤดูกาล 2016–17
| บาร์เซโลนา | บาร์เซโลนา | บาร์เซโลนา | รอบ | อาลาเบส | อาลาเบส | อาลาเบส |
| --- | --- | --- | --- | --- | --- | --- |
| คู่แข่งขัน | ผล | เลก |  | คู่แข่งขัน | ผล | เลก |
| เอร์กูเลส | 8–1 | 1–1 เยือน; 7–0 เหย้า | รอบ 32 ทีมสุดท้าย | กิมนัสติก | 6–0 | 3–0 เยือน; 3–0 เหย้า |
| อัตเลติกเดบิลบาโอ | 4–3 | 1–2 เยือน; 3–1 เหย้า | รอบ 16 ทีมสุดท้าย | เดปอร์ติโบเดลาโกรุญญา | 3–3 (ย) | 2–2 เยือน; 1–1 เหย้า |
| เรอัล โซเซียดัด | 6–2 | 1–0 เยือน; 5–2 เหย้า | รอบก่อนรองชนะเลิศ | อัลกอร์กอน | 2–0 | 2–0 เยือน; 0–0 เหย้า |
| อัตเลติโกเดมาดริด | 3–2 | 2–1 เยือน; 1–1 เหย้า | รอบรองชนะเลิศ | เซลตา บีโก | 1–0 | 0–0 เยือน; 1–0 เหย้า |
นัด > สรุปผลการแข่งขัน

27 พฤษภาคม ค.ศ. 2017
21:30 CEST
02:30 เวลาไทย
| บาร์เซโลนา | 3–1 | อาลาเบส |
| --- | --- | --- |
| เมสซี  30'   เนย์มาร์  45'   อัลกาเซร์  45+3' | รายงาน | ทีโอ  33' |
ผู้ตัดสิน: คาร์โลส โคลส โกเมซ
| --- | --- |
             บาร์เซโลนา :              อาลาเบส
โยชิโอะ ชิราอิ

| โยชิโอะ ชิราอิ |
| --- | --- |
เกิด: โยชิโอะ ชิราอิ 23 พฤศจิกายน พ.ศ. 2466
โยชิโอะ ชิราอิ (ญี่ปุ่น: 白井義男; โรมาจิ: Shirai Yoshio) นักมวยสากลชาวญี่ปุ่น เกิดเมื่อ 23 พฤศจิกายน พ.ศ. 2466 เป็นแชมป์โลกมวยสากลคนแรกของประเทศญี่ปุ่น เสียชีวิตเมื่อ 26 ธันวาคม พ.ศ. 2546 จากโรคปอดบวม รวมอายุได้ 80 ปี
ประวัติ

ชิราอิเริ่มชกมวยตั้งแต่ยังเรียนในโรงเรียนประถมศึกษา เริ่มชกมวยสากลอาชีพครั้งแรกเมื่อ พ.ศ. 2486 ระหว่างสงครามโลกครั้งที่ 2 โดยชกมวยสากลอาชีพได้ 8 ครั้งก่อนจะเข้าร่วมกับกองทัพเรือญี่ปุ่นจนปลดประจำการใน พ.ศ. 2488 จากนั้นจึงกลับมาชกมวยต่อ แม้จะได้รับบาดเจ็บมาระหว่างสงครามจนเกือบต้องแขวนนวม เขาได้พบกับอัลวิน โรเบิร์ต คาห์น ชาวสหรัฐเชื้อสายยิว ซึ่งได้เป็นเทรนเนอร์และผู้จัดการให้เขาจนพัฒนาทักษะการชกที่ดีขึ้น
หลังจากคาห์นเป็นเทรนเนอร์ ชิราอิขึ้นชกเมื่อ พ.ศ. 2491 ด้วยสไตล์การชกที่ดุดัน จนได้ครองแชมป์ญี่ปุ่นรุ่นฟลายเวทเมื่อ พ.ศ. 2492 และได้ครองแชมป์ญี่ปุ่นรุ่นแบนตัมเวทในปีเดียวกัน จน พ.ศ. 2494 ชิราอิชกแพ้คะแนนดาโด มาริโน นักมวยแชมป์โลกของ NBA, เดอะริงและไลนีลชาวอเมริกันในขณะนั้นได้ในการชกแบบนอกรอบ เมื่อ 21 พฤษภาคม จากนั้น ชกแก้มือกันอีกครั้งในเดือนธันวาคมปีเดียวกัน ปรากฏว่าชิราอิชนะน็อคในยกที่ 7 จึงชกกันอีกเป็นครั้งที่ 3 ใน พ.ศ. 2495 โดยมีตำแหน่งแชมป์โลก NBA, เดอะริงและไลนีลเป็นเดิมพัน ซึ่งชิราอิเป็นฝ่ายชนะคะแนนได้แชมป์โลกไปครอง เขาป้องกันตำแหน่งได้ 4 ครั้งก่อนจะเสียแชมป์โลกให้กับปัสกวล เปเรซ นักมวยชาวอาร์เจนตินาและขึ้นชกแก้มือกับเปเรซอีกครั้งก็เป็นฝ่ายแพ้อีก ชิราอิจึงแขวนนวมไป
หลังจากแขวนนวม เขาได้เป็นผู้บรรยายการแข่งขันกีฬาและเป็นนักวิจารณ์ก่อนจะตั้งค่ายมวยใน พ.ศ. 2538 ร่วมกับโยโก กูชิเก็ง เขาได้รับรางวัลจากรัฐบาลญี่ปุ่นใน พ.ศ. 2538 เกี่ยวกับความสามารถในการเล่นกีฬา และเข้าสู่หอเกียรติยศของนิตยสารเดอะริง ใน พ.ศ. 2520 เสียชีวิตด้วยโรคปอดบวมเมื่อ 26 ธันวาคม พ.ศ. 2546 รวมอายุได้ 80 ปี
เกียรติประวัติ

แชมปญี่ปุ่นรุ่นฟลายเวท (2492 – 2494 )
แชมป์ญี่ปุ่นรุ่นแบนตัมเวท (2492 – 2494)
แชมป์โลก NBA, เดอะริงและไลนีลรุ่นฟลายเวท (2495 – 2497)
ชิง, 19 พฤษภาคม พ.ศ. 2495 ชนะคะแนน ดาโด มาริโน ( สหรัฐ) ที่สนามกีฬาโครากูเอ็ง โตเกียว ประเทศญี่ปุ่น
ป้องกันครั้งที่ 1, 15 พฤศจิกายน 2495 ชนะคะแนน ดาโด มาริโน ( สหรัฐ) ที่สนามกีฬาโครากูเอ็ง โตเกียว ประเทศญี่ปุ่น
ป้องกันครั้งที่ 2, 18 พฤษภาคม 2496 ชนะคะแนน แทนนี แคมโป ( ฟิลิปปินส์) ที่สนามกีฬาโครากูเอ็ง โตเกียว ประเทศญี่ปุ่น
ป้องกันครั้งที่ 3, 27 ตุลาคม 2496 ชนะคะแนน เทอร์รี อัลเลน ( สหราชอาณาจักร) ที่สนามกีฬาโครากูเอ็ง โตเกียว ประเทศญี่ปุ่น
ป้องกันครั้งที่ 4, 24 พฤษภาคม 2497 ชนะคะแนน เลโอ เอสปีโนซา ( ฟิลิปปินส์) ที่สนามกีฬาโครากูเอ็ง โตเกียว ประเทศญี่ปุ่น
เสียแชมป์, 26 พฤศจิกายน 2497 แพ้คะแนน ปัสกวล เปเรซ ( อาร์เจนตินา) ที่สนามกีฬาโครากูเอ็ง โตเกียว ประเทศญี่ปุ่น
เคยชิงแชมป์ต่อไปนี้แต่ไม่สำเร็จ
ชิงแชมป์โลก NBA, เดอะริงและไลนีลรุ่นฟลายเวท 30 พฤษภาคม 2498 แพ้น็อก ปัสกวล เปเรซ ยก 5 ( อาร์เจนตินา) ที่สนามกีฬาโครากูเอ็ง โตเกียว ประเทศญี่ปุ่น
โกปาเดลเรย์ รอบชิงชนะเลิศ 2019

โกปาเดลเรย์ รอบชิงชนะเลิศปี 2019  เป็นการแข่งขันฟุตบอลนัดเมื่อวันที่ 25 พฤษภาคม พ.ศ. 2562 (ค.ศ. 2019) เพื่อตัดสินหาผู้ชนะของโกปาเดลเรย์ ฤดูกาล 2018–19 ถือเป็นครั้งที่ 117 ของโกปาเดลเรย์ ครั้งนี้จัดขึ้นที่สนามกีฬาเบนิโต บิยามาริน ในเซบิยา ระหว่างบาร์เซโลนากับบาเลนเซีย
บาเลนเซียชนะในรอบชิงชนะเลิศด้วยสกอร์ 2–1, ทำให้พวกเขาได้แชมป์ำสำเร็จเป็นสมัยที่ 8 โดยรวมและเป็นครั้งแรกนับตั้งแต่ 2008.
ภูมิหลัง

บาร์เซโลนาเข้าร่วมในนัดชิงชนะเลิศโกปาเดลเรย์ของพวกเขาเป็นครั้งที่ 41 ขยายสถิติการแข่งขัน และมีสถิติชนะเป็นการบันทึกก่อนในรอบ 30 ปี พวกเขาเป็นแชมป์เก่า ชนะเซบิยา 5–0 ในรอบชิงชนะเลิศ ค.ศ. 2018 นัดนี้เป็นรอบชิงชนะเลิศนัดที่หกติดต่อกันของพวกเขา กำลังขยายสถิตินั้นที่พวกเขาตั้งไว้ในฤดูกาลที่ผ่านมา และกำลังต้องการรายการที่ห้าติดต่อกัน (มีเพียงเรอัลมาดริดและอัตเลติกเดบิลบาโอเท่านั้นที่ผ่านมาก่อนหน้านี้มีสถิติชนะรายการนี้สี่ครั้งติดต่อกัน)
เส้นทางสู่นัดชิงชนะเลิศ

ข้อมูลเพิ่มเติม: โกปาเดลเรย์ ฤดูกาล 2018–19
| บาร์เซโลนา | บาร์เซโลนา | บาร์เซโลนา | รอบ | บาเลนเซีย | บาเลนเซีย | บาเลนเซีย |
| --- | --- | --- | --- | --- | --- | --- |
| คู่แข่งขัน | ผล | เลก |  | คู่แข่งขัน | ผล | เลก |
| กุลตูรัลเลโอเนซา | 5–1 | 1–0 เยือน; 4–1 เหย้า | รอบ 32 ทีมสุดท้าย | เอโบร | 3–1 | 2–1 เยือน; 1–0 เหย้า |
| เลบันเต | 4–2 | 1–2 เยือน; 3–0 เหย้า | รอบ 16 ทีมสุดท้าย | เอสปอร์ตินเดฆิฆอน | 4–2 | 1–2 เยือน; 3–0 เหย้า |
| เซบิยา | 6–3 | 0–2 เยือน; 6–1 เหย้า | รอบก่อนรองชนะเลิศ | เฆตาเฟ | 3–2 | 0–1 เยือน; 3–1 เหย้า |
| เรอัลมาดริด | 4–1 | 1–1 เหย้า; 3–0 เยือน | รอบรองชนะเลิศ | เรอัลเบติส | 3–2 | 2–2 เยือน; 1–0 เหย้า |
นัด > สรุปผลการแข่งขัน

25 พฤษภาคม ค.ศ. 2019
21:30 CEST
02:30 เวลาไทย
| บาร์เซโลนา | 1–2 | บาเลนเซีย |
| --- | --- | --- |
| เมสซิ  73' | รายงาน | กาแมโร  21' โรดริโก  33' |
ผู้ชม: 53,698 คน
ผู้ตัดสิน: อัลเบร์โต อุนเดียโน มาเยงโก
| --- | --- |
             บาร์เซโลนา :              บาเลนเซีย
โรงพยาบาลสมเด็จพระยุพราชสว่างแดนดิน

| โรงพยาบาลสมเด็จพระยุพราชสว่างแดนดิน |
| --- | --- |

ภูมิศาสตร์
ที่ตั้ง: 291 หมู่ 11  ตำบลสว่างแดนดิน อำเภอสว่างแดนดิน จังหวัดสกลนคร 47110
หน่วยงาน
รูปแบบทุน: รัฐบาล
ประเภท: โรงพยาบาลชุมชน
เครือข่าย: โรงพยาบาลสมเด็จพระยุพราช
บริการสุขภาพ
จำนวนเตียง: 320 เตียง
ประวัติ
เปิดให้บริการ: พ.ศ. 2496; 71 ปีที่แล้ว (2496)
ลิงก์
เว็บไซต์: www.swdcph.go.th
โรงพยาบาลสมเด็จพระยุพราช สว่างแดนดิน เป็นโรงพยาบาลสมเด็จพระยุพราช ขนาด 320 เตียง ตั้งอยู่ในพื้นที่ อำเภอสว่างแดนดิน จังหวัดสกลนคร เริ่มดำเนินการครั้งแรกเมื่อปี พ.ศ. 2496 เป็นเพียง "สุขศาลา" ในขณะนั้น
ประวัติ

ดูเพิ่ม: โรงพยาบาลสมเด็จพระยุพราช
โรงพยาบาลสมเด็จพระยุพราช สว่างแดนดิน แรกเริ่มก่อตั้งเมื่อ พ.ศ. 2496 เป็นสุขศาลา ตั้งอยู่ริมถนนพลานุกูล โดยมีนายสวัสดิ์ โล่อุทัย เป็นหัวหน้าสถานีอนามัย
พ.ศ. 2500 เปลี่ยนเป็นสถานีอนามัยชั้นหนึ่ง โดยมี นายแพทย์ธวัชชัย เชี่ยวชาญวิทย์ เป็นหัวหน้าสถานีอนามัย
พ.ศ. 2517 เปลี่ยนเป็นศูนย์การแพทย์และอนามัย โดยมี นายแพทย์ชวลิต ทิพยานุรักษ์สกุล เป็นหัวหน้าศูนย์
พ.ศ. 2520 พระบาทสมเด็จพระวชิรเกล้าเจ้าอยู่หัว (เมื่อครั้งดำรงพระอิสริยยศเป็นสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร) เสด็จมาประกอบพิธีวางศิลาฤกษ์ เพื่อก่อสร้างโรงพยาบาลสมเด็จพระยุพราชสว่างแดนดิน ขนาด 30 เตียง ในวันที่ 16 กันยายน 2520 บนเนื้อที่ราชพัสดุริมถนนภูมิภักดี ตำบลสว่างแดนดิน
พ.ศ. 2521 เปิดบริการแก่ประชาชนเมื่อวันที่ 19 สิงหาคม 2521 โดยมี นายแพทย์ชาญชัย คุ้มพงษ์ เป็นผู้อำนวยการโรงพยาบาล ( พ.ศ. 2521 - 2530 )
พ.ศ. 2522 พระบาทสมเด็จพระวชิรเกล้าเจ้าอยู่หัว (เมื่อครั้งดำรงพระอิสริยยศเป็นสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร) เสด็จพระราชดำเนินทรงเปิดโรงพยาบาลสมเด็จพระยุพราชสว่างแดนดินในวันที่ 26 มกราคม 2522
พ.ศ. 2523 ก่อสร้างตึกผู้ป่วยใน ขนาด 30 เตียง โดยความกรุณา จากพระอุดมสังวรวิสุทธิเถร (พระอาจารย์ วัน อุตตโม) วัดถ้ำอภัยดำรงธรรม อำเภอส่องดาว จังหวัดสกลนครพร้อมผู้มีจิตศรัทธา และยกฐานะเป็นโรงพยาบาลสมเด็จพระยุพราชสว่างแดนดิน ขนาด 60 เตียงในวันที่ 23 เมษายน 2523 โดยมี นายแพทย์ชาญชัย คุ้มพงษ์ เป็นผู้อำนวยการโรงพยาบาล ( พ.ศ. 2521 - 2530 )
พ.ศ. 2530 พระบาทสมเด็จพระวชิรเกล้าเจ้าอยู่หัว (เมื่อครั้งดำรงพระอิสริยยศเป็นสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร) เสด็จพระราชดำเนินทรงตรวจเยี่ยม โรงพยาบาลสมเด็จพระยุพราชสว่างแดนดิน ในวันที่ 31 กรกฎาคม 2530
พ.ศ. 2536 ยกฐานะเป็นโรงพยาบาลสมเด็จพระยุพราชสว่างแดนดิน ขนาด 90 เตียง ในวันที่ 1 ตุลาคม 2536 ก่อสร้างด้วยเงินงบประมาณ โดยมีนายแพทย์วิรัตน์ พุทธิเมธี เป็นผู้อำนวยการโรงพยาบาล (พ.ศ. 2530 -2539)
พ.ศ. 2537 พระบาทสมเด็จพระวชิรเกล้าเจ้าอยู่หัว (เมื่อครั้งดำรงพระอิสริยยศเป็นสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร) เสด็จพระราชดำเนินทรงตรวจเยี่ยม โรงพยาบาลสมเด็จพระยุพราชสว่างแดนดิน ในวันที่ 23 สิงหาคม 2537
พ.ศ. 2539 เป็นโรงพยาบาลสมเด็จพระยุพราชสว่างแดนดินขนาด 90 เตียง โดยมี นายแพทย์สมชาย ภาสอาจ เป็นผู้อำนวยการโรงพยาบาล (พ.ศ. 2539 – 2544 )
พ.ศ. 2544 เป็นโรงพยาบาลสมเด็จพระยุพราชสว่างแดนดินขนาด 90 เตียง มี นายแพทย์วิโรจน์ วิโรจนวัธน์ เป็นผู้อำนวยการโรงพยาบาล (พ.ศ. 2544 – 2558)
พ.ศ. 2558 ยกฐานะเป็นโรงพยาบาลทั่วไป ขนาด 128 เตียง ในวันที่ 1 ตุลาคม 2558 โดยมี นายแพทย์วิโรจน์ วิโรจนวัธน์ เป็นผู้อำนวยการโรงพยาบาล (พ.ศ. 2558 – 2559)
ปัจจุบันโรงพยาบาลสมเด็จพระยุพราช สว่างแดนดิน ยกฐานะเป็นโรงพยาบาลทั่วไป ขนาด 320 เตียง ในวันที่ 11 สิงหาคม 2559 โดยมี แพทย์หญิงศรีสุดา ทรงธรรมวัฒน์ เป็นผู้อำนวยการโรงพยาบาล (พ.ศ. 2566 – ปัจจุบัน)
แหล่งข้อมูลอื่น

โรงพยาบาลสมเด็จพระยุพราช สว่างแดนดิน เก็บถาวร 2017-02-18 ที่ เวย์แบ็กแมชชีน
สำนักงานสาธารณสุขจังหวัดสกลนคร